stanford-oval/wikipedia huggingface dataset:
Hoitotakuu
Hoitotakuu nykyään

Ensiapuun ja kiireelliseen hoitoon on Suomessa lain mukaan päästävä heti potilaan asuinpaikasta riippumatta. Kiireellistä hoitoa varten terveyskeskuksissa ja sairaaloissa on päivystysvastaanotot.
Kiireetöntä hoitoa tarjotaan ensi kädessä kunnallisissa terveyskeskuksissa. Arkisin terveyskeskukseen on hoidontarpeen arviointia varten voitava saada joko puhelinyhteys, tai terveysasemalla on oltava mahdollista käydä. Jos hoidontarpeen arviointiin vaaditaan terveyskeskuksessa käyntiä, on vastaanottoaika saatava kolmen arkipäivän kuluessa yhteydenotosta.
Jos hoitoa ei voida aloittaa heti ensimmäisellä käyntikerralla, on kiireetön hoito päästävä kolmen kuukauden kuluessa. Erikoissairaanhoitoon on päästävä kuuden kuukauden kuluessa.
Sairaalahoitoon pääsee lääkärin lähetteellä. Hoidon tarpeen arviointi on aloitettava kolmen viikon sisällä lähetteen saapumisesta. Arvio tehdään lähetteen perusteella tai tutkimalla potilas sairaalassa. Jos potilas tarvitsee sairaalahoitoa, on hoito aloitettava kuuden kuukauden sisällä hoidon tarpeen arvioinnista.
Jos potilasta ei voida hoitaa määräajassa omassa terveyskeskuksessa tai sairaalassa, hänet on ohjattava hoitoon muualle, toiseen sairaanhoitopiiriin tai yksityiselle sektorille. Potilaalle ei saa aiheutua tästä ylimääräisiä kuluja.
Seitsemän vuorokauden hoitotakuu

Sanna Marinin hallituksen hallitusohjelmaan on kirjattu tavoite sosiaali- ja terveydenhuollon palvelujen parantamisesta. Osana tätä tavoitetta hallitus antoi 17.11.2021 lausuntokierrokselle lakiesityksen hoitotakuun määräajan supistamisesta seitsemään vuorokauteen laskettuna hoidontarpeen toteamisesta. Myös hoidontarpeen arviointi tulisi kyetä uuden lakiesityksen mukaan tekemään jo samana vuorokautena, kuin yhteydenotto terveydenhuoltoon on tapahtunut. Lakiesityksen lausuntokierros päättyi 4.1.2022. Hallituksen esitys hoitotakuun aikarajojen kiristämisestä annettiin eduskunnalle 12.5.2022. Lakiesitystä ei ole vielä hyväksytty, mutta on oletettavissa, että se hyväksytään kuluvan hallituskauden aikana.
Hoitotakuun asettamista seitsemään vuorokauteen on perusteltu sen tarpeellisuudella riittävän aikaisen hoitoonpääsyn varmistamiseksi. Samalla hanketta on kritisoitu siitä, että sen asettama aikaraja saattaa osoittautua liian hankalaksi toteuttaa saatavilla olevilla resursseilla. Vuoden 2021 loppupuolella vain noin kaksi kolmasosaa Suomen kunnista kykenisi tarjoamaan perusterveydenhuoltoa hallituksen esituksen mukaisen uuden hoitotakuun sallimissa rajoissa, eli viikon sisällä hoidontarpeen toteamisesta.
Lääkäriliiton politiikkajohtajan Jukka Mattilan mukaan hoitotakuun pituuden nostamista Orpon hallituksen kaavailujen mukaan kolmeen kuukauteen merkitseen koko hoitotakuun romahtamista.
Hiukkavaaratalo

| Hiukkavaaratalo |
| --- | --- |

Osoite:  Tahtimarssi 3, 90670 Oulu
Sijainti:  Hiukkavaara, Oulu
Rakennustyyppi:  Monitoimitalo
Valmistumisvuosi:  2017
Suunnittelija:  Arkkitehtitoimisto Lukkaroinen Oy
Rakennuttaja:  Liikelaitos Oulun Tilakeskus
Urakoitsija:  Lemminkäinen Talo Oy
Omistaja:  Oulun kaupunki
Julkisivumateriaali:  Puu, betoni
Kerrosluku:  2
Bruttoala:  11 500 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hiukkavaaratalo eli Hiukkavaaran monitoimitalo on Oulun Hiukkavaaran kaupunginosassa sijaitseva monitoimitalo, jossa on päiväkoti, peruskoulu, nuorisotila, Oulun kaupunginkirjaston lähikirjasto ja liikuntasali.
Oulun kaupunki järjesti 2014 Hiukkavaaratalosta toteutuskilpailun, jonka voitti kuuden allianssiosapuolen yhteisehdotus ”Polku”. Rakennushanke toteutettiin ns. integroituna projektitoimituksena. Noin 11 500 bruttoneliömetrin rakennuksen tilaajana oli liikelaitos Oulun Tilakeskus.  Rakennuksen arkkitehtisuunnittelijana toimi Arkkitehtitoimisto Lukkaroinen Oy,  Sweco suunnitteli rakennuksen talotekniikan ja  WSP Finland Oy vastasi rakennesuunnittelusta. Rakentamisen pääurakoitsija oli Lemminkäinen Talo Oy ja talotekniikkaurakoitsija Are Oy.
Monitoimitalon rakentaminen aloitettiin keväällä 2016 ja se valmistui käyttöön kesällä 2017, rakennusurakan arvo oli noin 22 miljoonaa euroa.
Hiukkavaaratalon lisäsiipi "Niemi" valmistui vuonna 2023, jossa opiskelee yläkoulu ja kuudesluokkalaiset. Myös osa viidesluokista on Niemessä. Tammikuussa 2025 valmistuu Hiukkavaaran koulun lisärakennus "Kanerva" pääkoulun läheisyyteen. Kanervassa tulee opiskelemaan luokkia 1-4.
Hiukkavaaratalon johtajana ja noin 990 oppilaan peruskoulun rehtorina toimii Anne Moilanen. Hiukkavaaran koulussa on 97 henkilökunnan jäsentä, joista 17 on saapunut uutena lukuvuodelle 2024-2025. Apulaisrehtorina toimivat Juha Veteläinen ja Antti Rimpisalo.
Kuvia monitoimitalosta

Lasista julkisivua
Piha-aluetta
Näkymä sisäpihalta
Seinärakenteita
Haute couture

Haute couturen "isä" Charles Frederick Worth.
Haute Couture ([ot kutyʁ], ransk. korkea räätälöinti tai korkea muoti) on Ranskassa 1700-luvulla alkunsa saanut muotitaide. Nimellä viitataan nykyisin kalliisiin, korkeatasoisiin, mittatilaustyönä ja käsin tehtyihin muotiluomuksiin, joita voidaan pitää taideteoksina. Yhden puvun valmistukseen kuluu sadasta neljäänsataan työtuntia. Haute Couturea luovat kuuluisat ranskalaiset muotitalot, kuten Chanel ja Christian Dior. Termi viittaa yhtä aikaa suunnittelijoihin, muotitaloihin ja itse luomuksiin. Haute Couture -mallistot eroavat niin kutsutuista "prêt-à-porter"- eli valmisvaatekokoelmista paitsi hintansa, myös valmistusfilosofiansa perusteella. Haute Couture -luomukset ovat monimutkaisia rakenteeltaan ja ne tehdään kalliista materiaaleista ja kankaista tarkasti käsityönä viimeistellen. Uniikkeja asuja ole tehty käytännön näkökohtia huomioiden, vaan ennemmin taideteoksiksi.
Nimen historia

Haute Couture on oikeudellisesti suojattu nimi. Suojaus on peräisin vuonna 1945 annetuista kriteereistä, jotka kokosi la Chambre Syndicale de Haute Couture, nykyiseltä nimeltään FHCM (La Fédération de la Haute Couture et de la Mode). Samainen organisaatio järjestää mm. Pariisin muotiviikot.
Nykyisen merkityksen käsitteelle antoi laajalti Haute Couturen isänä pidetty Charles Frederick Worth vuonna 1858. La Chambre Syndicale de la Haute Couture perustettiin vuonna 1911 Charles Frederick Worthin vuonna 1868 aloittaman ensimmäisen kamarin pohjalta. Nimi "Haute Couture" säilyi säännöstelyn päätyttyä ja hintojen vapauttamisen jälkeen. Muoti muuttui 60-luvulle tultaessa ja muotisuunnittelijat yhdistivät voimansa räätälien ja muotitalojen kanssa. Sen seurauksena syntyi Chambre Syndicale du Prêt-à-Porter des Couturiers et des Créateurs de Mode lokakuussa 1973.
Kriteerit nimen käytölle

Haute Couture -muotitalojen tulee täyttää seuraavat kriteerit: Käsintehty työ muotitalon työpajoissa, kaksi työpajaa, työntekijöiden määrä, räätälöityjen kappaleiden ainutlaatuisuus, mallistoissa käytetyille materiaaleille asetetut vaatimukset, sekä molempina sesonkeina (kevät/kesä ja syys/talvi) yksi muotinäytös vuosittain. Muotinäytösten tulee olla vähintään 35 mallin muotinäytöksiä, joissa esitellään sekä päivä- että iltapukeutumisia. Kriteerien mukaan Haute Couture -muotitalolla täytyy olla vähintään yksi ateljee Pariisissa, ja ateljeen täytyy työllistää ympärivuotisesti vähintään 15 kokoaikaista työntekijää. Harvoilla on mahdollisuus hankkia todellisia Haute Couture -pukuja.
Pysyvät jäsenet

Joka vuosi La Fédération de la Haute Couture et de la Moden johtama komitea laatii luettelon yrityksistä, joilla on lupa käyttää nimeä Haute Couture. Tämä valtuutus on voimassa vain yhden vuoden ajan ja muotitalojen on uusittava lupa vuosittain. Haute Couturen pysyvät ja viralliset 15 jäsentä ovat:
Adeline André
Alexandre Vauthier (hyväksytty joulukuussa 2014)
Alexis Mabille
Chanel
Christian Dior
Frank Sorbier
Giambattista Valli
Givenchy
Jean Paul Gaultier
Julien Fournié (hyväksytty joulukuussa 2016)
House Margiela
Maurizio Galante
Schiaparelli (hyväksytty joulukuussa 2016)
Stéphane Rolland
Yin Yin (Yiqing Yin)
Ulkomaalaiset jäsenet

Vuodesta 1997 lähtien myös muita kuin ranskalaisia muotitaloja on kutsuttu Pariisin muotiviikoille. Näistä jäsenistä käytetään nimitystä "Couture". Kutsutut jäsenet ovat:
Azzedine Alaia
Elie Saab
Fendi
Giorgio Armani
Valentino
Versace
Victor & Rolf
Vierasjäsenet

Vuonna 1998 luotiin "vierasjäsen"-nimike, jolla kutsuttu muotitalo saa esitellä uusia tuotteitaan mm. Haute Couture -viikoilla. Neljän Haute Couture -osallistumisvuoden jälkeen vierasjäsenet voivat hakea nimitystä "pysyvä jäsen".
| 0 | 1 | 2 | 3 |
| --- | --- | --- | --- |
| AF Vandervorst | Georges Hobeika | Noureddine Amir | Ulyana Sergeenko |
| Antonio Grimaldi | Guo Pei | Pr oenza Schouker | Xuan |
| Azzaro Couture | Hyun Mi Nielsen | Ralph & Russo | Yuima Nakazato |
| Christophe Josse | Iris Van Herpen | Rodarte | Zuhair Murad |
| Galia Lahav | Rabih Kayrouz House | RVDK / Ronald Van Der Kemp |  |
Aiheesta muualla

Kuvia tai muita tiedostoja aiheesta Haute couture Wikimedia Commonsissa
Chanel Haute Couture (1965)
Honolulun kansainvälinen lentoasema

Honolulun kansainvälinen lentoasema (engl. Honolulu International Airport; IATA: HNL, ICAO: PHNL), virallisesti Daniel K. Inouyen kansainvälinen lentoasema (engl. Daniel K. Inouye International Airport, havaijiksi Kahua Mokulele Kauʻāina o Daniel K. Inouye), on Honolulun ja Havaijin tärkein lentoasema. Lentoasemalla on neljä terminaalia.
Lentokenttä on nimetty Havaijia vuosina 1963–2012 edustaneen senaattorin, Daniel Inouyen, mukaan. Nimi muutettiin nykyiseen muotoonsa virallisesti vuonna 2017.
Lentoyhtiöitä

| 0 | 1 | 2 |
| --- | --- | --- |
| Air Canada | Air New Zealand | Air Pacific |
| Alaska Airlines | All Nippon Airways | Allegiant Air |
| American Airlines | Asiana Airlines | China Airlines |
| China Eastern Airlines | Delta Air Lines | Hawaiian Airlines |
| Iceland Air | Japan Airlines | Jetstar Airways |
| Korean Air | Mokulele Airlines | Omni Air International |
| Pacific Wings | Philippine Airlines | Qantas |
| United Airlines | US Airways | WestJet |
Aiheesta muualla

Kuvia tai muita tiedostoja aiheesta Honolulun kansainvälinen lentoasema Wikimedia Commonsissa
Honolulun kansainvälinen lentoasema – virallinen kotisivu (englanniksi)
Honolulun kansainvälinen lentoasema (Form 5010 PDF) (englanniksi)
Lentoaseman kartta
Hullujen paratiisi

| Hullujen paratiisi> The Palm Beach Story |
| --- | --- |

Ohjaaja:  Preston Sturges
Käsikirjoittaja:  Preston Sturges
Tuottaja:  Paul Jones
Säveltäjä:  Victor Young
Kuvaaja:  Victor Milner
Leikkaaja:  Stuart Gilmore
Pääosat:   Claudette Colbert  Joel McCrea  Rudy Vallee  Mary Astor 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures The Criterion Collection Netflix
Ensi-ilta:   1942  Suomessa 1943 
Kesto:  90 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hullujen paratiisi (The Palm Beach Story) on Preston Sturgesin käsikirjoittama ja ohjaama romanttinen screwballkomedia vuodelta 1942. Sen pääosia näyttelevät Claudette Colbert, Joel McCrea, Rudy Vallee ja Mary Astor. Elokuvan Suomen teatteriensi-ilta oli 2. toukokuuta 1943 Helsingin Savoyssa.
The New York Timesin kriitikot valitsivat Hullujen paratiisin vuonna 2004 yhdeksi kaikkien aikojen tuhannesta parhaasta elokuvasta. Yhdysvaltojen elokuvainstituutin 100-vuotissarjan sata hauskinta komediaa -listalla se sijoittui 77:nneksi.
Juoni

Gerry ja Tom (Colbert ja McCrea) menevät kiireesti naimisiin. Viisi vuotta vierähtää, keksijänä toimiva mies tarvitsisi rahaa uuden prototyypin rakentamiseen, mutta aviopari alkaa olla puilla paljailla. (Tuo kaikki tapahtuu elokuvan ensimmäisten parin minuutin aikana.) Jotain on keksittävä. Gerry lähtee varakkaan miehen etsintään Floridan Palm Beachiin ja törmääkin jo junassa yhteen maailman rikkaimmista miehistä (Vallée). Elokuvan hurjimmassa jaksossa miljonäärien metsästyskerhon jäsenet törmäilevät junassa kivääreineen ja metsästyskoirineen.
Hoilolan ortodoksinen kirkko

| Hoilolan Pyhän Nikolaoksen kirkko |
| --- | --- |

Sijainti:  Hoilola, Joensuu
Seurakunta:  Joensuun ortodoksinen seurakunta
Rakentamisvuosi:  vihitty 1957 rukoushuoneeksi, 1994 kirkoksi
Suunnittelija:  Korhonen, Uuno
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hoilolan Pyhän Nikolaoksen kirkko on yksi Joensuun ortodoksisen seurakunnan kirkoista ja se sijaitsee Joensuun kaupungin itäosassa, entisen Tuupovaaran kunnan alueella Hoilolan kylässä lähellä Venäjän rajaa. Kirkko rakennettiin alun perin rukoushuoneeksi ja sen suunnitteli Itä-Karjalan Maanviljelyseuran viimeinen rakennusmestari ja museomies Uuno Korhonen. Rukoushuoneen rakentaminen rahoitettiin Suomen ortodoksisen kirkon jälleenrakennusvaroilla ja se valmistui vuonna 1957. Arkkipiispa Paavali vihki rukoushuoneen kirkkoherra Kauko Salmisen ja ylidiakoni Leo Kasangon avustamana Korpiselkä-juhlien yhteydessä 6. elokuuta 1959. Rukoushuoneen vihki kirkoksi Joensuun piispa Ambrosius 30. lokakuuta 1993 ja kirkko pyhitettiin Pyhälle Nikolaokselle. Joensuun kaupungin verkkosivujen mukaan rukoushuone vihittiin käyttöön vuonna 1957 ja kirkoksi 1994. Kirkon temppelijuhla eli praasniekka on 9. toukokuuta.
Hoilola kuului vuoteen 1949 asti Korpiselän ortodoksiseen seurakuntaan, joka lakkautettiin suurimman osan sen alueesta jäätyä Neuvostoliitolle luovutetulle alueelle. Suomen puolelle jääneet Korpiselän kylät liitettiin Ilomantsin ortodoksiseen seurakuntaan ja sittemmin alue on liitetty seurakuntajärjestelyissä Joensuun seurakuntaan. Hoilolan kirkko rakennettiin korvaamaan luovutetulle alueelle jääneitä Korpiselän ortodoksisen seurakunnan kirkkoja ja tsasounia. Hoilolan kirkonkello on entisen Korpiselän ortodoksisen kirkon suurin kello. Kirkonkellon oli Korpiselän kirkkoon lahjoittanut hoilolalainen Jehki Kanninen. Hoilolan kirkon ikonostaasin ikonit on maalannut Martha Neiglick-Platonoff 1950-luvulla, ja kirkossa on myös Valamon ikoniverstaan tekemiä ikoneita 1900-luvun alusta.
Hero Quest (videopeli)

| HeroQuest |
| --- | --- |
Kehittäjä:  Gremlin Graphics
Julkaisija:  Gremlin Graphics
Säveltäjä:  Barry Leitch
Julkaistu:  1991
Lajityyppi:  taktinen roolipeli
Pelimuoto:  yksinpeli
Alusta:  Amiga, Amstrad CPC, Atari ST, Commodore 64, MS-DOS, ZX Spectrum
Jakelumuoto:  levyke, C-kasetti
Lisää peliartikkeleitaVideopelien teemasivulla
Infobox OK  : 
Hero Quest on Gremlin Graphicsin vuonna 1991 julkaisema videopeli, joka perustuu samannimiseen lautapeliin.
Sierra On-Linella oli seikkailupelisarja nimeltä Hero's Quest, joka nimettiin uudelleen Quest for Glory:ksi tavaramerkin ollessa jo varattu.
Peliin on julkaistu myös laajennusosa HeroQuest: Return of the Witch Lord vuonna 1991 sekä jatko-osa HeroQuest II: Legacy of Sorasil vuonna 1994.
Pelaaminen

Peli on isometrisesti kuvattu roolipeli. Pelaaminen on vuoropohjaista.
Pelaaminen perustuu HeroQuest-lautapeliin.
Arvioita

The One -lehti antoi pelin Amiga-versiolle arvosanaksi 91%.
Amiga Format -lehti antoi pelille arvosanaksi 85%.
Aiheesta muualla

HeroQuest MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:HeroQuest (video game)
Käännös suomeksi
Horst-Dieter Höttges

Höttges
Horst-Dieter Höttges (10. syyskuuta 1943 Mönchengladbach – 22. kesäkuuta 2023) oli saksalainen jalkapalloilija. Puolustajana pelannut Höttges saavutti maailmanmestaruuden Länsi-Saksan riveissä 1974 ja Euroopan mestaruuden kaksi vuotta aikaisemmin. Höttges pelasi 66 maaottelua, joissa teki yhden maalin.
Ura

Höttges liittyi Borussia Mönchengladbachin vahvuuteen 17-vuotiaana. Sitä ennen hän edusti Rheydter SV:a, johon oli siirtynyt ensimmäisestä seurastaan Blau-Weiß Bahlista. Ennen Bundesliigan kautta 1964–1965 hän teki sopimuksen Werder Bremenin kanssa ja voitti heti maansa mestaruuden Willi Multhaupin valmennuksessa.
Menestyskausi avasi Höttgesile myös Helmut Schönin valmentaman Länsi-Saksan maajoukkueen ovet 1965. 1960-luvun puolivälissä vakiintui myös hänen lisänimensä "Eisenfuß" (rautajalka).
Hero of the Day

| ”Hero of the Day” Metallica |
| --- | --- | --- |

Singlen tiedot
 Albumilta: Load
 Äänitetty : 13. joulukuuta 1995 The Plant Studios Sausalito, Kalifornia
 Julkaistu: 9. syyskuuta 1996
 Formaatti: CDS, C-kasetti, vinyyli
 Tekijä(t): Kirk Hammet, James Hetfield, Lars Ulrich
 Tuottaja(t): Bob Rock, Kirk Hammet, James Hetfield
 Tyylilaji: heavy metal
 Kesto: 04.22
 Levy-yhtiö: Vertigo
Metallican muut singlet
| ”Until it Sleeps” 1996 | ”Hero of the Day” 1996 | ”Mama Said” 1996 |
Hero of the Day on amerikkalaisen heavy metal -yhtye Metallican kappale albumilta Load. Kappale julkaistiin albumin toisena singlenä, ja siitä tehtiin myös musiikkivideo. Yhtye ei ole soittanut kappaletta konserteissaan sitten vuoden 1999..
Kappale kertoo siitä, kuinka ihmiset etsivät sankareita mediasta, vaikka useimmiten oikeat sankarit löytyvät heidän jokapäiväisestä elämästään.
Singlet

CD Single 1
Hero of the Day – 4.22
Overkill – 4.07 (Mötörhead cover)
Damage Case – 3.53 (Mötörhead -cover)
Hero of the Day – 6.34 (Outta B-sides mix)
CD Single 2
Hero of the Day – 4.22
Stone Dead Forever – 4.52 (Mötörhead -cover)
Too Late Too Late – 3.12 (Mötörhead -cover)
Mouldy (Hero of the Day Early Demo)
CD Single 3
Hero of the Day – 4.22
Kill/Ride Medley – 10.17 (live)
Kokoonpano

James Hetfield – laulu, rytmikitara
Kirk Hammett – soolokitara
Jason Newsted – bassokitara, taustalaulu
Lars Ulrich – rummut
Aiheesta muualla

Discogs
Hämähäkinverkko

Ristihämähäkin (Araneus diadematus) kutoma verkko.
Verkon valmistusvaiheet myötäpäivään kello yhdestä kello yhteentoista.
Hämähäkinverkko on hämähäkin kutoma pyyntiverkko, joka tehdään kehruurauhasten tuottamasta seittirihmasta. Hämähäkki aloittaa verkon valmistuksen hakeutumalla sopivaan paikkaan, jossa se aloittaa seittiaineen erityksen. Seittilanka kulkee ilmavirran mukana, ja kun se tarttuu johonkin, hämähäkki kiinnittää seitin toisen pään istumapaikallensa. Sen jälkeen hämähäkki vahvistaa seittiä kulkemalla sitä edestakaisin. Langan puolivälistä se pudottautuu kiinteälle alustalle, jolloin se on muodostanut verkosta loivan y-kirjaimen muotoisen alun. Hämähäkki palaa verkon keskipisteeseen, josta se kutoo sädelankoja ja spiraalinmuotoisen pyydystysseitin. Lopuksi se tekee hälytyslangan, joka kiristyy kun saalis takertuu verkkoon.
Vahvimpiin verkkoihin voi hyönteisten lisäksi tarttua pikkulintuja ja lepakoita. Kosteus pilaa nopeasti verkon tahmeuden, ja useat hämähäkit kutovat joka päivä uuden verkon. Hämähäkki voi syödä vanhan verkkonsa ja käyttää siitä saamansa aminohapot uuden verkon rakentamiseen.
Suurimmat hämähäkinverkot ovat useiden neliömetrien kokoisia. Madagaskarissa elävä Caerostris darwini -hämähäkki kutoo verkkoja, joiden halkaisija voi olla 25 metriä.
Hipaisu ikuisuutta

| Hipaisu ikuisuutta Steen1 |
| --- | --- | --- |

Studioalbumin tiedot
 Julkaistu: 30. marraskuuta 2012 (CD) 14. joulukuuta 2012 (LP)
 Formaatti: CD, LP
 Tyylilaji: rap
 Levy-yhtiö: Monsp Records
Muut kannet
 Vinyyliversion kansi
Seppo Lampelan muut julkaisut
| Jedin paluu 2011 | Hipaisu ikuisuutta 2012 | Rikollinen 2013 |
Hipaisu ikuisuutta on rap-artisti Seppo Lampelan Steen1 -nimellä julkaistu pitkäsoitto. Monsp Recordsin kautta julkaistu albumi julkaistiin CD-versiona 30. marraskuuta 2012 ja vinyylinä 14. joulukuuta 2012. Albumin vinyyliversio sisältää lipukkeen, jolla albumin kappaleet voi ladata mp3-tiedostoina laillisesti internetistä.
Taustaa

Seppo Lampela aloitti Bassoradion keskustelupalstalla albumia käsittelevän keskustelun keväällä 2012. Lampela laittoi palstalle tilinumeronsa ja kirjoitti, että albumi tullaan julkaisemaan ilmaisena internetissä, mutta vasta kun hänen tililleen kertyy lahjoituksia 10 000 euroa. Julkaisutavan ideana oli Lampelan halu saada ihmiset ymmärtämään musiikkialbumien myynnin merkitys itse muusikolle. Poliisi kuitenkin keskeytti Lampelan rahankeruun, sillä kyseinen menetelmä rahan keräämiseksi on Suomessa rahankeräyslain vastainen. Lopulta albumi julkaistiin nykyisessä muodossaan loppusyksystä 2012. Lampelan tilille oli ehtinyt kertyä lahjoituksina kuitenkin noin tuhat euroa, ja kaikki rahaa lahjoittaneet saavat albumista erilaisen CD-R-version.selvennä
Kappaleet

Intro – 1.39
Elämäni tarina – 5.21
Hipaisu ikuisuutta – 5.39
Freddie – 1.41
Liikaa tyhjii, liian vähän täysii – 5.38  (mukana Kastanja Herold)
Ihan pari minsaa – 3.46
Mercuryn – 1.21
Palapeli – 6.14
Perspektiivitsekki – 3.36
Mikki – 1.13
Herra Yks Liian Vähän – 4.29  (mukana Sakari Kuosmanen)
Alabama-Finland – 4.52
Arvostelut

Keskisuomalainen: ristiriitainen
Rumba:
Honolulun piirikunta

Honolulun piirikunta (engl. Honolulu County, havaijiksi Kalana o Honolulu) on Yhdysvaltojen Havaijin osavaltiossa sijaitseva piirikunta. Sen väkiluku oli 1 016 508 vuoden 2020 väestönlaskennassa ja sen pinta-ala on 5 510 neliökilometriä. Piirikunnan hallintokeskus on Honolulun kaupunki.
Piirikunta sijaitsee Oahun saarella.
Tammikuussa 2021 piirikunnan pormestarina aloitti Rick Blangiardi.
Asukkaat

Piirikunnan asukkaista 42,2 prosenttia on aasialaisia, 18,5 muita ja 18,2 prosenttia valkoisia. 28,5 prosenttia puhuu myös muita kieliä kuin englantia. 92,6 prosenttia asukkaista on Yhdysvaltain kansalaisia. Piirikunnan väestön keski-ikä on 37,9 vuotta. Keskiverto elinajanodote on 82,5 vuotta, joka on reilusti yli koko maan tason (77,5 vuotta). Keskiverto kotitalouden tulot ovat 85 857 dollaria.
Kuvia piirikunnasta

Piirikunnan virastorakennus.
Honolulun kaupunki.
Hämykolibri

| Hämykolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Sternoclyta
Laji::  cyanopectus
Kaksiosainen nimi
 Sternoclyta cyanopectus  (Gould, 1846) 
Katso myös
   Hämykolibri Wikispeciesissä   Hämykolibri Commonsissa 
Infobox OKNimi-testi OKIUCN-testi OK: 
Hämykolibri (Sternoclyta cyanopectus) on Venezuelan kotoperäinen kiitäjälintu. Se on sukunsa ainoa laji. Sen esiintymisalue käsittää maan pohjoisosan, Andien Táchiran, Méridan ja Laran, sekä rannikon vuoriston itään Mirandaan. John Gould kuvaili lajin holotyypin La Guairasta vuonna 1846.
Histoni H2A

Malli kanan histoni H2A:n rakenteesta
Histoni H2A on yksi nukleosomin kahdeksasta osaproteiinista. Nukleosomi osa kromosomin DNA:n pakkausmekanismia. Sen aminohapposarjan pituus on noin 119–125. Eri lajien H2A:t eroavat toisistaan jonkin verran, ja samalla lajilla on myös erilaisia histoni H2A:n alatyyppejä.
Ihmisen geenit

Histoni H4 on ihmisen geeneissä H2AFB1, H2AFB2, H2AFB3, H2AFJ, H2AFV, H2AFX, H2AFY, H2AFY2 ja H2AFZ.
Aiheesta muualla

Kuvia tai muita tiedostoja aiheesta Histoni H2A Wikimedia Commonsissa